als_Latn dik_Latn azb_Arab
Një kosovar 27 vjeçar nga mediat lokale të Venedikut është shpallur hero pas përpjekjes për të shpëtuar një të moshuar që po mbytej në lum në këtë qytet.
"Isha duke e kaluar urën, kur e pashë që një person kishte rënë nga ajo dhe ishte hedhur në lum. Më shikoi drejt në sy i dëshpëruar. Nuk mendova dy herë dhe u zhyta menjëherë për ta shpëtuar", ka thënë imigranti kosovar me emrin Muhamed.
Ai tregoi se e kishte nxjerrë në breg të gjallë, por personi kishte vdekur pak kohë më vonë në spital, shkruan koha.net.
Muhamedi ka 5 vjet në Itali dhe punon në ndërtimtari kohë pas kohe. Ai refuzoi shpërblimin dhe kaloi një natë në spital për shkak se u sëmurë, por gjithçka që dëshiron është një punë e rregullt në Itali.
als_Latn als_Latn als_Latn als_Latn